Diari Oficial de la Generalitat Valenciana


Sumari del DOGV 5692, del 31-01-2008 (2008/663)

ORDE de 10 de gener de 2008, de la Conselleria de Presidència, per la qual s'aprova modificar la classificació del lloc de vicesecretària de l'Ajuntament de Tavernes de la Valldigna, i revocar l'autorització perquè les funcions de tresoreria foren exercides per un funcionari adequadament qualificat de la corporació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5692

Data del DOGV
:   31-01-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/663


Data del document
:   10-01-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Tavernes de la Valldigna
    * professió administrativa
    * administració local

ORDE de 10 de gener de 2008, de la Conselleria de Presidència, per la qual s'aprova modificar la classificació del lloc de vicesecretària de l'Ajuntament de Tavernes de la Valldigna, i revocar l'autorització perquè les funcions de tresoreria foren exercides per un funcionari adequadament qualificat de la corporació. [2008/663]  
El Ple de l'Ajuntament de Tavernes de la Valldigna en sessió celebrada el 10 de desembre de 2007, va acordar modificar la plantilla de personal i la relació de llocs de treball en relació amb el lloc de col·laboració de Secretaria, denominat vicesecretari, per al qual es proposa la seua classificació en classe segona, reservada la seua provisió a funcionari de caràcter estatal, pertanyent a la subescala de Secretaria, categoria d'entrada.  
Així mateix en sessió plenària celebrada el 5 de novembre de 2007, l'Ajuntament de Tavernes de la Valldigna, va acordar sol·licitar a esta conselleria de Presidència la revocació de l'autorització per a l'exercici del lloc de tresoreria per funcionari de la corporació adequadament qualificat i atorgada per Resolució de 12 de desembre de 1995 de la Direcció General de Coordinació Institucional i Secretària del Govern de la conselleria de Presidència.  
Consta en l'expedient de certificació expedit per la Secretaria general de la corporació acreditativa de l'aprovació de la plantilla i relació de llocs de treball, de la seua publicació en el Butlletí Oficial de la Província, així com que formulat el preceptiu tràmit d'audiència no s'ha formulat cap al·legació.  
Atés el que disposa l'article 2 del Reial Decret 1732/1994, de 29 de juliol, en l'apartat del qual b) disposa que les secretaries de classe segona estan reservades a funcionaris pertanyents a la subescala de Secretaria, categoria d'entrada; i en l'apartat g) que per mitjà de la modificació de les seues corresponents plantilles, les entitats locals podran crear, i per tant modificar, llocs de treball de col·laboració reservats a funcionaris d'Administració Local amb habilitació de caràcter nacional de la subescala i categoria que procedisca per a l'exercici de les funcions de col·laboració als llocs de Secretaria, Intervenció o Tresoreria.  
Atés el que disposa la disposició addicional tercera del Reial Decret 1732/1994, de 29 de juliol, sobre el caràcter excepcional de l'autorització de l'exercici del lloc de tresoreria per funcionari de la corporació qualificat en funció d'uns límits poblacions i pressupostaris que l'entitat local considera a punt de sobrepassar.  
Atés el que disposa l'article 2, f) del citat Reial Decret 1732/1994, de 29 de juliol, que disposa que en totes la corporacions locals amb secretaries de classe primera existirà un lloc de treball denominat tresoreria, reservat a funcionari pertanyent a la subescala d'intervenció-tresoreria, sense perjuí del que preveu l'apartat 2, f) de la disposició transitòria primera del Reial Decret 1174/1987, de 18 de setembre.  
Vist el que disposa la Disposició Transitòria Sèptima de la Llei 7/2007, de 12 d'abril, de l'Estatut Bàsic de l'Empleat Públic, disposa que fins que no s'aproven les normes de desplegament de la Disposició Addicional 2ª del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'Administració Local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això i fent ús de les competències atribuïdes per l'article 2.2 a) i d), 6.2 i 9.3 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional  
ORDENE  
Classificar el lloc de vicesecretària de l'Ajuntament de Tavernes de la Valldigna com a secretària de classe segona, i queda reservada la seua provisió a funcionari amb habilitació de caràcter estatal pertanyent a la subescala de secretaria, categoria d'entrada, sense perjuí del que preveu la disposició transitòria primera 2,b) del Reial Decret 1174/1987, de 18 de setembre.  
Revocar l'autorització concedida a l'Ajuntament de Tavernes de la Valldigna perquè les funcions corresponents al lloc de tresoreria siguen exercides per funcionari propi de la corporació adequadament qualificat.  
Classificar el lloc de tresoreria de l'Ajuntament de Tavernes de la Valldigna com reservat a funcionari pertanyent a la subescala d'intervenció-tresoreria, sense perjuí del que preveu l'apartat 2, f) de la disposició transitòria primera del Reial Decret 1174/1987, de 18 de setembre.  
Contra esta orde, que posa fi a la via administrativa es podrà interposar recurs contenciós administratiu davant del Jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció contenciosa administrativa, sense perjuí que s'utilitze qualsevol altra via que es considere oportuna.  
València, 10 de gener de 2008  
El conseller de Presidència i vicepresident primer del Consell,  
VICENTE RAMBLA MOMPLET